Capiella de la Virxe de los Dolores (Nieves)

La Capiella de la Virxe de los Dolores de Nieves ta allugada nel centru del pueblu de Nieves, na parroquia de Bueres, nel conceyu asturianu de Casu. 

 Historia 
Data del sieglu XVIII y tien una rica decoración mural. Construyida probablemente nuna fecha cercana a la que marca una inscripción nel interior (1716), por un arquiteutu y un promotor desconocíos por falta de documentación, conserva esta capiella una configuración interna y esterna mui asemeyada a la qu'hubo tener nun entamu, namái alteriada per aciu d'intervenciones menores que los propios vecinos financiaron ya iguaron. Definida por una planta cuadrada, obra de mampuestu vistu y sillar, importante arcu de mediu puntu afitáu sobro notables pilastres, cornisa moldurada y cubrición a cuatro agües. Nel interior, preside la mesa del altar sobro la que s'afinca'l retablu actual (con una talla de La Piedá) qu'acueye parte de les tables pintaes d'unu más vieyu.

 Referencies 

 Enllaces esternos 

Categoría:Casu